ΕΦΗΜΕΡΙΣ ΤΗΣ ΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
11 ΑΠΡΙΛΙΟΥ 1991 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

51 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

125. Περί συστάσεως Οργανισμού Αναπτύξεως Ανατολικής Κρή- 

τηί· .. 

126. Σύσταση Τμημάτων Μηχανογράφησης και θέσεων σε Ασφα¬ 
λιστικούς Οργανισμούς ... 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Σύμβασης για την προσχώ¬ 
ρηση της Ελληνικής Δημοκρατίας στη Σύμβαση για το εφαρ-, 
μοστέο δίκαιο στις συμβατικές ενοχές (Λουξεμβούργο, 
10.4.1984). . . .. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 125 (1) 

Περί συστάσεως Οργανισμού Αναπτύξεως Ανατολικής Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 36 του Ν. 849/1978 «περί παροχής κινήτρων δια την 
ενίσχυσιν της περιφερειακής και οικονομικής αναπτύξεως της χώρας» 
(ΦΕΚ 232/Α/22.12.1978), 

β. του άρθρου 3 του Π.Δ. 574/1982 «Ανακατανομή των αρμοδιοτή¬ 
των των Υπουργείων» (ΦΕΚ 104/Α/30.8.1982), 


ΚΕΦΑΛΑΙΟΝ Α’ . 

Γενικά 
"Αρθρο 1 

Σύσταση - Επωνυμία. 

1 1. Συνιστάται Νομικό Πρόσωπο Ιδιωτικού Δικαίου υπό την επωνυ¬ 

μία «Οργανισμός Αναπτύξεως Ανατολικής Κρήτης» και σε συντομόγρα- 
φία (Ο.ΑΝ.Α.Κ.). ' 

2. Ο Ο.ΑΝ.Α.Κ. λειτουργεί χάριν του δημοσίου συμφέροντος, διεπό¬ 
μενος, από τους κανόνες της Ιδιωτικής Οικονομίας, υποκείμενος εις τας 
περί ανωνύμων Εταιρειών διατάξεις, εκτός αν ορίζεται διαφορετικά από 
το παρόν, και απολαμβάνων διοικητικής καί- οικονομικής αυτοτέλειας 
τελεί υπό την εποπτείαν και τον έλεγχον του κράτους, που ασκούνται 
από τους Υπουργούς Εθνικής Οικονομίας, Οικονομικών και Περιβάλ¬ 
λοντος Χωροταξίας και Δημοσίων Έργων, που παρέχουν την πλήρη συ¬ 
μπαράσταση και εγγύησή τους για την επιτυχία του σκοπού του. 

Άρθρο 2 

Περιοχή αρμοδιότητας - Έδρα 

1. Περιοχή αρμοδιότητος του ΟΑΝΑΚ είναι διοικητικά όρια των Νο¬ 
μών Ηρακλείου και Λασιθίου. 

2. Ο ΟΑΝΑΚ εδρεύει εις την πόλη του Ηρακλείου. 

Άρθρο 3 

Σκοπός του Οργανισμού είναι: α) η εκπόνηση των πάσης φύσεως 
προγραμμάτων αναπτύξεως της περιοχής αρμοδιότητος του, η μελέτη, 
η χρηματοδότηση, η εκτέλεση, η λειτουργία και η αξιοποίηση έργων 
κοινωφελών και δημοσίου εν γένει ενδιαφέροντος που του ανατίθενται με 
απόφαση του Υπουργού Εθνικής Οικονομίας και β) η ανάληψη πάσης 
φύσεως επιχειρηματικών δραστηριοτήτων κοινωφελούς χαρακτήρα 
σύμφωνα με την παράγραφο 1 του άρθρου 36 του Ν. 849/1978. 

ΚΕΦΑΛΑΙΟΝ Β’ 


γ. των άρθρων 18 και 19 του Ν. 1418/1984 «Δημόσια έργα και 
ρυθμίσεις συναφών θεμάτων» (ΦΕΚ 23/Α/29.2.1984), 

δ. των άρθρων 22 και 24 του Ν. 1558/1985 «Κυβέρνηση και κυ¬ 
βερνητικά όργανα» (ΦΕΚ 137/Α/26.7.1985). 

2. Την υπ’ αριθ. Υ. 1092/1.6.1990 απόφαση του Πρωθυπουργού 
«περί αναθέσεως αρμοδιοτήτων εις τον Υπουργό άνευ Χαρτοφυλακίου» 
(ΦΕΚ 341/Β/1.6.1990). 

3. Την αριθ. Υ. ,1140/1051173/ 1390/0001/ 9:7.1990 από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων στον Υφυπουργό Οικονομικών» (ΦΕΚ 420/Β/ 
10.7.1990). 

4. Την με αριθμ. 18/1991 γνωμοδότηση του Συμβουλίου της Επι¬ 
κράτειας, με πρόταση των Υπουργών Εθνικής Οικονομίας, Γεωργίας, 
Περιβάλλοντος Χωροταξίας και Δημοσίων Έργων και Άνευ Χαρτοφυ¬ 
λακίου, για θέματα Κρήτης, καθώς και του Υφυπουργού Οικονομικών, 
αποφασίζουμε: 


Μετοχικό Κεφάλαιο - Μετοχές 
Άρθρο 4 

Μετοχικό Κεφάλαιο 

1. Το μετοχικό κεφάλαιο του Οργανισμού στο ποσό των δραχμών πε¬ 
νήντα εκατομμυρίων (50.000.000), διαιρούμενο σε δέκα χιλιάδες 
(10.000) μετοχές ονομαστικής αξίας εκάστης πέντε χιλιάδων (5.000) 
δραχμών. 

2. Κατά την πρώτην. εφαρμογήν του παρόντος το ανωτέρω κεφά- 
λαιον αναλαμβάνεται κάι καλύπτεται εξ ολοκλήρου από το Ελληνικό 
Δημόσιο τοις μετρητοίς. 

Το Δημόσιον με απόφαση και με φροντίδα του Διοικητικού Συμβου¬ 
λίου δύναται να πωλεί τις μετοχές εις την ονομαστική τους αξία και εις 
ποσοστόν μέχρι 49% και κατά σειράν προτεράιότητος ως εξής: 

α) Τοπική Ένωσις Δήμων και Κοινοτήτων Νομού Ηρακλείου μέχρι 

β) Τοπική Ένωσις Δήμων και Κοινοτήτων Νομού Λασιθίου μέχρι 

10 %. 

γ) Κεντρική Ένωσις Γεωργικών Συνεταιρισμών Νομού Ηρακλείου 
μέχρι 10%. 

8) Ενώσεις Γεωργικών Συνεταιρισμών Νομού Λασιθίου μέχρι 10%. 

ε) Ιδιώτες μονίμους κατοίκους των Νομών Ηρακλείου και Λασιθίου 
μέχρι 9%. 

Έκαστος ιδιώτης δεν δύναται να αγοράσει άνω των 100 μετοχών. 

Οι υπό τα στοιχεία α,β,γ και δ φορείς πρέπει να έχουν την έδρα τους 
εις τους Νομούς Ηρακλείου και Λασιθίου αντιστοίχως. 

Άρθρον 5 
Αύξησις Κεφαλαίου 

1. Μετά την παρέλευσιν του πρώτου δωδεκαμήνου από της συστά- 
σεως του Οργανισμού, το Διοικητικό Συμβούλιο έχει το δικαίωμα 6Γ 
αποφάσεώς του λαμβανομένης δια πλειοψήφίας των τριών τετάρτων 
(3/4) του συνόλου των μελών αυτού, να αυξάνει εφ’ άπαξ ή τμηματικώς 
και μέχρι του διπλάσιου συνολικώς, το μετοχικό κεφάλαιο δι’ εκδόσεως 
νέων μετοχών, χωρίς τούτο να σημαίνει τροποποίηση του παρόντος, 
εξαιρούμενης της παρ. 1 του άρθρου 4. 

2. Επίσης η Γενική Συνέλευσις δύναται δΓ απλής αποφάσεώς της να 
αυξάνει περαιτέρω το μετοχικό κεφάλαιο, χωρίς τούτο να σημαίνει τρο- 
ποποίησιν του παρόντος, εξαιρουμένης της παρ. 1 του άρθρου 4. 

3. Εις πάσαν περίπτωσιν αυξήσεως του μετοχικού κεφαλαίου οι νέες 
μετοχές διατίθενται εις τους φορείς τους αναφερομένους εις την παρ. 2 
του άρθρου 4 κατά την αυτήν προτεραιότητα και εις ποσοστόν όχι μεγα- 
λύτερον του 49% του συνόλου των μετοχών. Το κατά την παρ. 2 του 
άρθρου 4 όριο των 100 μετοχών ανά ιδιώτη αυξάνεται αναλόγως του 
ποσοστού αυξήσεως του μετοχικού κεφαλαίου. 

Άρθρον 6 

Μετοχές 

1. Οι μετοχές του ΟΑΝΑΚ είναι ονομαστικές. 

2. Η πώληση των μετοχών είναι ελεύθερα υπό τον περιορισμόν ότι 
ουδείς ιδιώτης δύναται να γίνει κάτοχος αριθμού μετοχών πέραν του 
τριπλασίου του κατά την παράγραφον 3 του προηγουμένου άρθρου ανα- 
φερομένου ορίου. 

Προ πάσης 'πωλήσεως μετοχών ενημερώνεται εγγράφως η Διοίκησις 
του Οργανισμού. 

3. Οι τίτλοι των μετοχών αποσκόπτονται εκ διπλοτύπου βιβλίου είναι 
αριθμημένοι κατ’ αύξοντα αριθμόν και φέρουν τα στοιχεία του κυρίου 
του τίτλου, την σφραγίδα του Οργανισμού, όπως και την υπογραφή του 
Προέδρου του Διοικητικού Συμβουλίου και ενός Συμβούλου ειδικώς υπό 
του Διοικητικού Συμβουλίου οριζομένου. Έκαστος τίτλος δύναται να 
περιλαμβάνει περισσότερες από μία μετοχές, κατά την σχετική από¬ 
φαση του Διοικητικού Συμβουλίου. 

4. Το Διοικητικό Συμβούλιο δύναται να εκδίδει προσωρινώς ονομα¬ 
στικούς τίτλους μετοχών, υπογραφόμενους υπό δύο (2) συμβούλων ορι- 
ζομένων από αυτό. Οι προσωρινοί αυτοί τίτλοι θα ανταλλαγούν προς 
τους κατά την προηγουμένην παράγραφον οριστικούς, όταν αυτοί θα εκ- 
δοθούν. 

Άρθρον 7 

Δικαιώματα μετόχου. 

Κάθε μετοχή παρέχει το δικαίωμα μιάς ψήφου εις την Γενική Συνέ¬ 
λευση. 

ΚΕΦΑΛΑΙΟΝ Γ 
Γενική Συνέλευση 

Άρθρον 8 

Αρμοδιότες Γενικής Συνελεύσεως 

Η Γενική Συνέλευση είναι η μόνη αρμοδία να αποφασίζει επί των 
ακολούθων θεμάτων: 

α) Εγκρίσεως των ετησίων εκθέσεων οικονομικής καταστάσεως του 
Οργανισμού, οι οποίες περιλαμβάνουν απολογισμό Εσόδων - Εξόδων, 
Ισολογισμό και κατάσταση ρευστότητος. 

β) Διαθέσεως των ετησίων κερδών. 

γ) Εκλογής ελεγκτών. 

δ) Απαλλαγής του Διοικητικού Συμβουλίου και των ελεγκτών από 
πάσης προσωπικής ευθύνης. 

ε) Διορισμού εκκαθαριστών. 

στ) Προτάσεων περί τροποποιήσεως του παρόντος Διατάγματος. 


ζ) Αυξήσεως του μετοχικού κεφαλαίου επιφυλασσόμενης της διατά- 
ξεως της παραγράφου 1 του άρθρου 5 του παρόντος. 

η) Εγκρίσεως συνάψεως υπό του Οργανισμού πάσης φύσεως δα¬ 
νείων, δυναμένη προς ασφάλειαν αυτών και εκχωρεί εν όλω ή εν μέρει, 
προσόδους του Οργανισμού και να παρέχει δικαιώματα υποθήκης επί 
ακινήτων αυτού. 

Άρθρον 9 

Εκπροσώπησις εις την Γενικήν Συνέλευση. 

1. Το Δημόσιον παρίσταται εις την Γενική Συνέλευση εκπροσωπού¬ 
μενων υπό των Υπουργών Εθνικής Οικονομίας, Οικονομικών και Δημο¬ 
σίων Έργων ή δι’ αντιπροσώπων των, που θα είναι εξουσιοδοτημένοι 
εγγράφως από αυτούς. 

2. Τα Νομικά Πρόσωπα Δημοσίου Δικαίου, οι οργανισμοί, οι Τράπε¬ 
ζες και οι Ενώσεις παρίατανται δΓ ενός εκπροσώπου των η κάθε μία, νο¬ 
μίμους εξουσιοδοτούμενου. 

3. Οι εκ των μετόχων ιδιώτες παρίατανται είτε αυτοπροσώπως, είτε 
δΓ αντιπροσώπου των, νομίμως εξουσιοδοτουμένου. 

Άρθρον 10 

Σύγκλησις Γενικής Συνελεύσεως. 

1. Η Γ ενική Συνέλευση συνέρχεται υποχρεωτικώς εις την έδραν του 
Οργανισμού μιά φορά τουλάχιστον μετά από κάθε εταιρική χρήση και 
εντός τριών μηνών από της λήξεως αυτής. Το Διοικητικό Συμβούλιο δύ- 
ναται να συγκαλεί και εκτάκτως την Γενική Συνέλευση, κάθε φορά που 
θα κρίνη τούτο σκόπιμο. 

2. Το Διοικητικό Συμβούλιο υποχρεούται να συγκαλεί την Γενική Συ¬ 
νέλευση, κατά τις προβλεπόμενες υπό του παρόντος και υπό του Νόμου 
περιπτώσεις. 

3. Το Διοικητικό Συμβούλιο οφείλει να συγκαλέσει την Γενική Συνέ¬ 
λευση κατόπιν αιτήσεως των Ελεγκτών, εντός δέκα (10) ημερών από 
της επιδόσεως της αιτήσεως εις τον Πρόεδρον αυτού, ορίζον ως «αντικεί¬ 
μενο της ημερήσιας διατάξεως το περιεχόμενον εις την αίτησιν. Την ίδια 
υποχρέωση υπέχει και όταν την σχετική αίτηση υποβάλει το Δημόσιο. 
Σε περίπτωση αρνήσεώς του, την Γενική Συνέλευση δικαιούται να συ- 
γκαλέσει το Δημόσιο, με δήλωση που κοινοποιείται στον Οργανισμό. 

Άρθρο 11 

Διαδικασία προσκλήσεως Γενικής Συνελεύσεως - Απαρτία 

1. Η Γ ενική Συνέλευση προσκαλείται είτε σε ταχτική, είτε σε έκτακτη 
συνεδρίαση από το Διοικητικό Συμβούλιο του Οργανισμού. 

2. Η Γενική Συνέλευση, πρέπει να καλείται είκοσι (20) τουλάχιστον 
ημέρες πριν από την οριζόμενη δια την συνεδρίααίν των υπολογιζομένων 
και των εξαιρετέων ημερών, η δε σχετική πρόσκληση που περιλαμβάνει 
τον τόπο, την χρονολογία και την ώρα της συνεδρίας όπως και τα θέ¬ 
ματα της ημερήσιας διατάξεως με σαφήνεια, τοιχοκολλάται σε εμφανή 
θέση του καταστήματος του Οργανισμού καί δημοσιεύεται σε μία εκ των 
ημερησίων πολιτικών εφημερίδων που εκδίδονται στην Αθήνα και που 
κυκλοφορούν σε όλη τη χώρα, κατά την κρίση του Διοικητικού Συμβου¬ 
λίου και σε μία από τις εκδιδόμενες στους Νομούς ημερήσιες εφημερί¬ 
δες. 

3. Εντός της αυτής προθεσμίας η πρόσκληση γνωστοποιείται εις τα 
Υπουργεία Εθνικής Οικονομίας, Οικονομικών και Περιβάλλοντος Χω¬ 
ροταξίας και Δημοσίων Έργων. 

4. Η κατά την παράγραφο 3 πρόσκλησις, προκειμένου περί επαναλη¬ 
πτικής Γενικής Συνελεύσεως και των εξομοιουμένων με αυτήν, δημο¬ 
σιεύεται πριν από δέκα (10) τουλάχιστον ημέρες στις εφημερίδες. 

5. Η Γενική Συνέλευση ευρίσκεται σε απαρτία και συνεδριάζει εγκύ¬ 
ρους επί των θεμάτων της ημερήσιας διατάξεως όταν παρίατανται ή εκ- 
προσωπεύονται σε αυτήν μέτοχοι εκπροσωπούντες το ένα τέταρτο (1/4) 
τουλάχιστον του καταβεβλημένου μετοχικού κεφαλαίου. 

6. Σε περίπτωση μη συντελέσεως της απαρτίας αυτής, η Γενική Συ¬ 
νέλευση συνέρχεται εκ νέου εντός είκοσι (20) ημερών από της χρονολο¬ 
γίας της συνεδριάσεως που ματαιώθηκε, προσκαλουμένη πριν από δέκα 
(10) τουλάχιστον ημέρες, ευρίσκεται δε κατά την επαναληπτική αυτήν 
συνεδρίαν σε απαρτία και συνεδριάζει εγκύρως επί των θεμάτων της αρ¬ 
χικής ημερήσιας διατάξεως, οιονδήποτε και αν είναι το εκπροσωπού¬ 
μενο εις αυτήν τμήμα του καταβεβλημένου μετοχικού κεφαλαίου. 

Άρθρο 12 

Προρεδρείο Γενικής Συνελεύσεως 

1. Της Γ ενικής Συνελεύσεως προεδρεύει προσωρινά ο Πρόεδρος του 

Διοικητικού Συμβουλίου ή αν αυτός κωλύεται ο νόμιμος αναπληρωτής 
του ή αν και αυτός κωλύεται ο πρεσβύτερος από τους παρισταμένους 
συμβούλους. Χρέη Γραμματέως εκτελεί προσωρινά αυτός που ορίζεται 
από τον Πρόεδρο. 

2. Μετά την κήρυξη οριστικού του καταλόγου των μετόχων που 
έχουν δικαίωμα ψήφου, η Γενική Συνέλευση προβαίνει δια ομοφώνου 
βοής ή με μυστική ψηφοφορία εις την εκλογήν του Προέδρου της και 
ενός Γραμματέως, ο οποίος εκτελεί και χρέη ψηφολέκτου. 

Άρθρο 13. 

Κατάθεσις μετοχών - Δικαίωμα ψήφου μετόχου. 

1. Διά να συμμετάσχει μέτοχος εις την Γενική Συνέλευση και να έχει 
δικαίωμα ψήφου σε αυτή, οφείλει να καταθέσει τις μετοχές του εις το 
Ταμείο του Οργανισμού ή εις το Ταμείο Παρακαταθηκών και Δανείων ή 
εις οιανδήποτε Ανώνυμη Τραπεζική Εταιρεία που λειτουργεί στην Ελ¬ 
λάδα πέντε (5) τουλάχιστον πλήρεις ημέρες πριν από την ημέρα της συ- 
νεδριάσεως της Γενικής Συνελεύσεως. 

2. Οι αποδείξεις καταθέσεως των μετοχών κατά τα οριζόμενα στην 
παράγραφο 1 όπως και τα έγγραφα νομιμοποιήσεως των αντιπροσώ¬ 
πων των μετόχων, πρέπει να κατατίθενται εις τον Οργανισμό πέντε (5) 
τουλάχιστον πλήρεις ημέρες πριν από την συνεδρίαση της Γενικής Συνε¬ 
λεύσεως. 

3. Οι μέτοχοι εκείνοι που δεν συνεμμορφώθησαν εγκαίρως προς τις 
διατάξεις των παραγράφων 1 και 2 του παρόντος άρθρου όπως και το 
άρθρο 9 του παρόντος, δύνανται να μετάσχουν εις την Γενικήν Συνέλευ- 
σιν μόνο κατόπιν αδείας της. 

4. Σαράντα οκτώ (48) ώρες πριν από κάθε γενική συνέλευση πρέπει 
να τοιχοκολλάται σε εμφανή θέση του καταστήματος του Οργανισμού 
πίνακας των μετόχων αυτών που έχουν δικαίωμα ψήφου κατά την Γ ε¬ 
νική Συνέλευση με ένδειξη για τους τυχόν αντιπροσώπως των, τον 
αριθμό των μετοχών και ψήφων εκάστου και των διευθύνσεων των με¬ 
τόχων και των αντιπροσώπων τους. 

5. Εάν μέτοχος έχει αντιρρήσεις κατά του καταλόγου του πίνακος δύ- 
ναται να υποβάλλει αυτές με ποινή απαραδέκτου μόνο στην αρχή της 
συνεδριάσεως της Γ ενικής Συνελεύσεως και πριν από την έναρξη της συ- 
ζητήσεως των θεμάτων που αναγράφονται εις την ημερησίαν διάταξιν. 

Άρθρο 14. 

Ημερήσια Διάταξη - Πρακτικά. 

1. Οι συζητήσεις και αποφάσεις της Γενικής Συνελεύσεως περιορίζο¬ 
νται εις τα θέματα που αναγράφονται εις την δημοσιευόμενη κατά το άρ¬ 
θρο 10 του παρόντος ημερησία διάταξη. Η ημερησία διάταξη καταρτί¬ 
ζεται από το Διοικητικό Συμβούλιο και περιλαμβάνει τις προτάσεις του 
καθώς και προτάσεις του Δημοσίου και Ελεγκτών. Συζήτησις εκτός των 
θεμάτων της ημερήσιας διατάξεως δεν επιτρέπεται εκτός επί τροπολο¬ 
γιών των προς την Συνέλευσιν προτάσεων του Διοικητικού Συμβουλίου 
και επί προτάσεων περί συγκλήσεως άλλης Γενικής Συνελεύσεως. 

2. Οι κατά την Συνέλευσιν συζητήσεις και αποφάσεις καταχωρίζονται 
εν περιλήψει εις ειδικό βιβλίο και υπογράφονται από τον Πρόεδρο και 
τον Γραμματέα αυτής. 

3. Αντίγραφα και αποσπάσματα πρακτικών επικυρώνονται από τον 
Πρόεδρο του Διοικητικού Συμβουλίου ή τον αναπληρωτήν του. 

ΚΕΦΑΛΑΙΟ Δ'. 

Διοίκησις. 

Άρθρο 15. 

Σύνθεση - Λειτουργία Διοικητικού Συμβουλίου. 

1. Η διοίκηση και η διαχείριση των υποθέσεων του Οργανισμού 
ασκείται υπό Διοικητικού Συμβουλίου από δέκα τέσσερα (14) μέλη, τα 
οποία ορίζονται ως ακολούθως: 

α) Πρόεδρος του Διοικητικού Συμβουλίου ορίζεται ο Γ ενικός Γ ραμ- 
ματέας της Περιφέρειας Κρήτης.^ 

β) Οι Νομάρχες Ηρακλείου και Λασιθίου εκ των οποίων ο Νομάρχης 
Ηρακλείου αναπληρώνει τον Πρόεδρο του Συμβουλίου άπόντα ή κωλυό¬ 
μενο. 

γ) Τρία (3) μέλη υπάλληλοι των Υπηρεσιών των Υπουργείων Εθνι¬ 
κής Οικονομίας, Γεωργίας και Περιβάλλοντος, Χωροταξίας και Δημο¬ 
σίων Έργων, οριζόμενα μετά των αναπληρωτών τους από τον Υπουργό 
Εθνικής Οικονομίας. 

Τα μέλη αυτά είναι διπλωματούχα ανωτάτων σχολών. 

δ) Ένα (1) μέλος εκπρόσωπος της Τοπικής Αυτοδιοικήσεως, οριζό¬ 


μενο με τον αναπληρωτή του δι’ αποφάσεως της Κεντρικής Ένωσης 
Δήμων και Κοινοτήτων Ελλάδος, από τα μέλη των τοπικών Ενώσεων 
Δήμων και Κοινοτήτων των Νομών Ηρακλείου και Λασιθίου. 

ε) Ένα (1) μέλος εκπρόσωπος των Γεωργικών συνεταιρισμών και 
τών Οργανισμών Εγγείων Βελτιώσεων, οριζόμενο με τον αναπληρωτή 
του δι’ αποφάσεως της ΠΑΣΕΓΕΣ από πίνακες που περιλαμβάνουν 
όλους τους Προέδρους των Ενώσεων Γεωργικών Συνεταιρισμών και 
των ΤΟΕΒ των Νομών Ηρακλείου και Λασιθίου. 

στ) Ένα (1) μέλος εκπρόσωπος του Τεχνικού Επιμελητηρίου της Ελ¬ 
λάδος οριζόμενο μετά του αναπληρωτή του από το Τμήμα Ανατολικής 
Κρήτης του ΤΕΕ. 

ζ) Ένα (1) μέλος εκπρόσωπος του Σωματείου εργαζομένων στον Ορ¬ 
γανισμό, οριζόμενο μετά του αναπληρωτή του από το Διοικητικό Συμ¬ 
βούλιο του Σωματείου. Κατά την πρώτην σύστασιν του Οργανισμού και 
μέχρι της ιδρύσεως σωματείου εργαζομένων στον Οργανισμό, το Διοι¬ 
κητικό Συμβούλιο του Οργανισμού συνιστάται και λειτουργεί χωρίς το 
μέλος της παρούσης παραγράφου. 

η) Ένα (1) μέλος εκ του Ξενοδοχειακού Επιμελητηρίου Ελλάδος, 
οριζόμενο μετά του αναπληρωτή του από τον Υπουργό Εθνικής Οικονο¬ 
μίας, εκ των μελών του Επιμελητηρίου που είναι μόνιμοι κάτοικοι των 
Νομών Ηρακλείου και Λασιθίου. 

θ) Ένα (1) μέλος έκ των Εμποροβιομηχανικών Επιμελητηρίων Ηρα¬ 
κλείου ή Λασιθίου οριζόμενο μετά του αναπληρωτή του από τον 
Υπουργό Εθνικής Οικονομίας, εκ των μελών των Επιμελητηρίων αυ¬ 
τών, που είναι μόνιμοι κάτοικοι των Νομών Ηρακλείου και Λασιθίου. 

ι) Ένα (1) μέλος εκπρόσωπος του Γεωτεχνικού Επιμελητηρίου Ελ¬ 
λάδος, οριζόμενο μετά του αναπληρωτή του από το Γεωτεχνικό Επιμε¬ 
λητήριο Ελλάδος εκ των μελών των μονίμων κατοίκων των Νομών 
Ηρακλείου και Λασιθίου. 

ια) Ένα (1) μέλος εκπρόσωπος του Οικονομικού Επιστημονικού Επι¬ 
μελητηρίου Ελλάδος (ΟΕΕΕ) οριζόμενος μετά του αναπληρωτή του 
από το ΟΕΕΕ εκ των μελών του μονίμων κατοίκων των Νομών Ηρα¬ 
κλείου και Λασιθίου. 

2. Οι αρμόδιοι φορείς οι οποίοι ορίζουν τα μέλη των περιπτώσεων δ, 
ε, στ, ζ, ι της προηγουμένης παραγράφου δέον όπως εντός μηνός από 
της σχετικής εγγράφου ειδοποιήσεως του Υπουργού Εθνικής Οικονο¬ 
μίας, ορίζουν τους εκπροσώπους των άλλως τα αντίστοιχα μέλη ορίζο¬ 
νται από τον Υπουργό Εθνικής Οικονομίας. 

Η απόφασις του Υπουργού Εθνικής Οικονομίας δημοσιεύεται εις την 
Εφημερίδα της Κυβερνήσεως. 

3. Εις τις συνεδριάσεις του Διοικητικού Συμβουλίου μετέχει άνευ ψή¬ 
φου ο Γενικός Διευθυντής του Οργανισμού, περί του οποίου το άρθρο 
18, ο οποίος εισηγείται τα προς συζήτηση θέματα. 

4. Χρέη γραμματέως του Διοικητικού Συμβουλίου εκτελεί υπάλλη¬ 
λος του Οργανισμού ή εν ελλείψει αυτού Δημόσιος Υπάλληλος αποσπα¬ 
σμένος στον Οργανισμό κατά τις διατάξεις της παραγράφου 6 του άρ¬ 
θρου 36 του ν. 849/ϊ 978, οριζόμενος και αυτός μετά του αναπληρωτή 
του από τον Πρόεδρο του Οργανισμού. 

5. Το, εις (αντικατάσταση παραιτηθέντος, εκπεσόντος, θανόντος, με- 
τατεθέντος, αντικατασταθέντος ή αποχωρήσαντος μέλους, διορισθέν νέο 
μέλος διανύει τον υπόλοιπο χρόνο της θητείας. Μέλος που εξήντλησε 
την θητεία του δύναται να διορισθεί εκ νέου. 

6. Η θητεία του Διοικητικού Συμβουλίου είναι τριετής. 

7. Το Διοικητικό Συμβούλιο ευρίσκεται σε απαρτία εάν ο αριθμός των 
παρόντων μελών είναι μεγαλύτερος από των απάντων. 

8. Το Διοικητικό Συμβούλιο συγκαλείται με πρόσκληση του Προέ¬ 
δρου σε τόπο που ορίζεται από αυτόν. Η πρόσκληση στην οποία αναγρά¬ 
φονται τα θέματα της ημερήσιας διατάξεως, επιδίδεται με απόδειξη από 
οποιοδήποτε δημόσιο όργανο προς καθένα από τα τακτικά και αναπλη¬ 
ρωματικά μέλη, τρεις τουλάχιστον ημέρες πριν από την ωρισμένη για τη 
συνεδρίαση. Σε κατεπείγουσες περιπτώσεις που εκτιμώνται από τον 
Πρόεδρο ή πρόσκληση στην οποία αναφέρεται και το κατεπείγον, δύνα- 
ται να επιδίδεται και την προηγουμένη ημέρα από την καθωρισμένη για 
τη συνεδρία. 

9. Οι συνεδριάσεις του Διοικητικού Συμβουλίου είναι μυστικές. Ο 
Πρόεδρος του Συμβουλίου δύναται να καλεί στις συνεδριάσεις οιονδή- 
ποτε υπάλληλο ή ιδιώτη προς παροχή πληροφοριών ή γνώμης, σχετικά 
με τα συζητούμενα θέματα. 

10. Οι αποφάσεις του Συμβουλίου, οι οποίες πρέπει να είναι επαρκώς 
αιτιολογημένες, λαμβάνονται διά φανερής ψηφοφορίας και κατά πλειο- 
ψηφία των παρόντων μελών, σε ισοψηφία επικρατούσης της γνώμης του 
Προέδρου. Εάν υπάρχουν περισσότερες από δύο γνώμες, αυτοί που ακο¬ 
λουθούν την ασθενέστερη οφείλουν να προσχωρήσουν σε μία από τις επι- 

κρατέστερες. 

11. Οι αποφάσεις του Συμβουλίου διατυπώνονται, σε πρακτικά που 
υπογράφονται από τον Πρόεδρο και τον Γραμματέα. Εις τα πρακτικά 
αναγράφονται τα ονόματα όλων των συμμετεχόντων μελών, γίνεται 
ρητή μνεία για την απουσία ή το κώλυμα τακτικού μέλους και για την 
συμμετοχή αναπληρωματικού και καταχωρίζονται σε αυτά και οι γνώ¬ 
μες των μελών που μειοψηφούν. 

12. Τα αναγκαία βιβλία από το Διοικητικό Συμβούλιο, τηρούνται με 
φροντίδα του Γραμματέως και είναι τα εξής: 

α) Βιβλίο πρωτοκόλλου εισερχομένων και εξερχομένων εγγρά¬ 
φων. 

β) Βιβλίο πρακτικών των συνεδρίων. 

γ) Βιβλίο διεκπεραιώσεως των εγγράφων που παραδίδονται με από¬ 
δειξη. 

Τα τηρούμενα βιβλία αριθμούνται και μονογράφονται κατά φύλλο 
από τον Γραμματέα και θεωρούνται από τον Πρόεδρο εις το τελευταίο 
φύλλο τους. 

Άρθρο 16. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο του Οργανισμού αποφασίζει επί κάθε θέ¬ 
ματος που αφορά τον Οργανισμό, εκτός από τις περιπτώσεις που ορίζε¬ 
ται διαφορετικά στο παρόν. 

2. Το Διοικητικό Συμβούλιο ιδία: 

α) Επιμελείται των υποθέσεων και συμφερόντων του Οργανισμού, 
β) Ψηφίζει το ετήσιο πρόγραμμα μελετών -και έργων όπως και το 
πρόγραμμα επενδύσεων. Τα προγράμματα αυτά εγκρίνονται από τον 
Υπουργό Εθνικής Οικονομίας. 

γ) Ψηφίζει ένα μήνα τουλάχιστον πριν από την έναρξη κάθε οικονομι¬ 
κού έτους, τον ετήσιο προϋπολογισμό εσόδων και εξόδων του Οργανι¬ 
σμού. Επίσης ψηφίζει, κατά την διάρκεια του Οικονομικού Έτους, τις 
αναγκαίες «αναμορφώσεις και τροποποιήσεις του προϋπολογισμού. Ο 
προϋπολογισμός του Οργανισμού όπως και κάθε τροποποίηση εγκρίνο- 
νται από τον Υπουργό Εθνικής Οικονομίας. 

δ) Αποφασίζει περϊαναθέσεως μελετών και εκτελέσεως παντός έργου 
και προμήθειας κατά τις ισχούουσες για κάθε περίπτωση διατάξεις του 
Δημοσίου, μεταβιβαζομένων των αρμοδιοτήτων των οικείων Υπουρ¬ 
γείων ή "Οργανισμών εις το Διοικητικό Συμβούλιο του Οργανισμού, 
όπως και περί της αναλήψεως οποιασδήποτε υποχρεώσεως εκ μέρους 
του Οργανισμού καί εγκρίνει τις αναγκαίες γι’ αυτό δαπάνες. 

ε) Αποφασίζει για κάθε εκποίηση ή εκμίσθωση ακινήτων ή κινητών 
που ανήκουν στον Οργανισμό, για την έγερση αγωγών και την παραί¬ 
τηση από ασκηθείσες αγωγές ή για την παραίτηση από ένδικα μέσα 
όπως και για δικαστικούς ή εξωδίκους συμβιβασμούς. 

στ) Υποβάλλει το βραδύτερο εντός τεσσάρων μηνών από τη λήξη του 
οικονομικού έτους εις τα εποπτεύοντα τον Οργανισμό Υπουργεία, τις 
εγκριθείσες από την Γενική Συνέλευση Εκθέσεις Οικονομικής Καταστά- 
σεως του Οργανισμού, οι οποίες περιλαμβάνουν απολογισμό εσόδων - 
εξόδων, ισολογισμό και κατάσταση ρευστότητος. 

ζ) Αποδέχεται την συμμετοχή φυσικών ή νομικών προσώπων ή ορ¬ 
γανισμών Τοπικής Αυτοδιοικήσεως ή επιχειρήσεων κοινής ωφελείας εις 
την δαπάνη κατασκευής έργων και λοιπών εγκαταστάσεων, τα οποία 
επιθυμούν να κατασκευάσει κατά προτεραιότητα ο Οργανισμός και κα¬ 
θορίζει τους όρους καταβολής της δαπάνης της συμμετοχής αυτής, τις 
τυχόν αναγκαίες να παρασχεθούν εγγυήσεις όπως και κάθε σχετική λε¬ 
πτομέρεια. 

• η) Αποφασίζει επί της συμμετοχής των ωφελουμένων στις δαπάνες 
κατασκευής, λειτουργίας και διοικήαεως των έργων όπως και επί του 
ύψους των επιβαλλομένων εισφορών. 

θ) Μεριμνά για την σύνταξη ή τροποποίηση του Κανονισμού Εσωτε¬ 
ρικής Λειτουργίας του Οργανισμού που εγκρίνεται με απόφαση-του 
Υπουργού Εθνικής Οικονομίας, που δημοσιεύεται στην Εφημερίδα της 
Κυβερνήσεως. 

ι) Αποφασίζει επί πάσης εισηγήσεως του Γ ενικού Διευθυντού ή οιου- 
δήποτε μέλους του Διοικητικού Συμβουλίου. 

ια) Εισηγείται την κήρυξη' απαλλοτριώσεων στους εποπτεύοντες. 
Υπουργούς. 

3. Ο Πρόεδρος του Διοικητικού Συμβουλίου του Οργανισμού: 

α) Εκπροσωπεί τόν Οργανισμό ενώπιον των δικαστηρίων και πάσης 
αρχής και δίνει τους επιβαλλομένους εις'αυτήν όρκους. 

β) Δύναται σε προφανή κίνδυνο από την αναβολή και χωρίς απόφαση 
του Διοικητικού Συμβουλίου του Οργανισμού να εγείρει και να αντι- 


κρούει αγωγές και να ασκεί ένδικα μέσα, να διορίζει πληρεξουσίους και 
να προβαίνει σε κάθε δικαστική ή εξώδικη πράξη προστατευτική των 
συμφερόντων του Οργανισμού. Οι πράξεις αυτές υποβάλλονται αμέσως 
εις το Διοικητικό Συμβούλιο προς έγκριση, και 

γ) υπογράφει τα συμβόλαια του Οργανισμού. 

4. Το Διοικητικό Συμβούλιο δύναται με απόφασή του, που εγκρίνεται 
από τον Υπουργό Εθνικής Οικονομίας να εξουσιοδοτεί τον Πρόεδρο ή 
άλλο μέλος του Συμβουλίου ή τον Γ ενικό Διευθυντή για την άσκηση των 
αρμοδιοτήτων του πλήν των αναφερομένων εις την παράγραφο 2 εδάφιο 
ια του παρόντος άρθρου. 

Άρθρο 17. 

Τεχνικό Συμβούλιο. 

1. Το Τεχνικό Συμβούλιο του Οργανισμού συγκροτείται με απόφαση 
του Προέδρου του Διοικητικού Συμβουλίου και αποτελείται από: 

α) Τον Προϊστάμενο της Διευθύνσεως Τεχνικών Υπηρεσιών του Νο¬ 
μού Ηρακλείου ως Πρόεδρο, αναπληρούμενο από τον νόμιμο αναπλη¬ 
ρωτή του. 

β) Τον Προϊστάμενο της Διευθύνσεως ΤεχνικώνΎπηρεσιών Δήμων 
και Κοινοτήτων (ΤΎΔΚ) Ηρακλείου αναπληρούμενο από τον νόμιμο 
αναπληρωτή του. 

γ) Ένα μέλος του Τεχνικού Επιμελητηρίου της Ελλάδος που ορίζεται 
με τον αναπληρωτή του από το Τμήμα Ανατολικής Κρήτης του ΤΕΕ. 

δ) Ένα γεωτεχνικό υπάλληλο των Περιφερειακών Υπηρεσιών του 
Υπουργείου Γεωργίας των Νομών Ηρακλείου ή Λασιθίου που ορίζεται 
με τον αναπληρωτή του από τον Υπουργό Γεωργίας. 

ε) Τον Προϊστάμενο της Υπηρεσίας Εντελλομένων Εξόδων Νομού 
Ηρακλείου αναπληρούμενο από τον νόμιμο αναπληρωτή του. 

2. Καθήκοντα γραμματέα εκτελεί υπάλληλος του Οργανισμού οιασ- 
δήποτρ κατηγορίας, κλάδου και βαθμού που ορίζεται με τον αναπλη¬ 
ρωτή του με την απόφαση συγκρότησης του Συμβουλίου. 

3. Τα θέματα εισηγείται στο Συμβούλιο ο Προϊστάμενος της Τεχνι¬ 
κής Υπηρεσίας του Οργανισμού ή ο νόμιμος αναπληρωτής του, ο οποίος 
συμμετέχει στις συνεδριάσεις χωρίς ψήφο. 

4. Το Τεχνικό Συμβούλιο είναι σε απαρτία όταν είναι παρόντες ο 
Πρόεδρος ή ο αναπληρωτής του και δύο από τα μέλη του. 

5. Οι αποφάσεις και γνωμοδοτήσεις λαμβάνονται με απόλυτη πλειο- 
ψηφία των παρόντων μελών. Σε περίπτωσή ισοψηφίας υπερισχύει η ψή¬ 
φος του Προέδρου. 

6. Η θητεία των μελών του Τεχνικού Συμβουλίου ορίζεται διετής. 

7. Το Τεχνικό συμβούλιο παρέχει τη γνώμη του για τα θέματα που 
ορίζει ο ν. 1418/1984 και τα εκτελεστικά αυτού διατάγματα, καθώς 
επίσης και για κάθε θέμα που παραπέμπει σε αυτό το Διοικητικό Συμ¬ 
βούλιο ή το όργανο που είναι αρμόδιο να αποφασίζει σε κάθε συγκεκρι¬ 
μένη περίπτωση. 

Άρθρο 18. 

Γενικός Διευθυντής. 

1. Των Υπηρεσιών του Οργανισμού προΐσταται Γενικός Διευθυντής. 
Ο Γενικός Διευθυντής διορίζεται επί τριετή θητεία με απόφαση του 
Υπουργού Εθνικής Οικονομίας. Διά της ιδίας αποφάσεως καθορίζονται 
και οι αποδοχές του. 

2. Ως προσόντα διορισμού διά την θέσιν του. Γενικού Διευθυντού ορί¬ 
ζονται: Πτυχίον Ανωτάτης Σχολής της ημεδαπής ή ισότιμον πτυχίον 
της αλλοδαπής, δεκαετής τουλάχιστον εμπειρία εις την δημοσίαν διοί- 
κησιν ή τήν διοίκησιν μεγάλης ιδιωτικής επιχειρήσεως, που δύνανται να 
αντικαθίστανται από μεταπτυχιακό τίτλο σπουδών επιπέδου τουλάχι¬ 
στον ΜΑδΤΕΚ εις την διοίκησιν επιχειρήσεων ή την δημοσίαν διοίκηση, 
και αρτία γνώσις μιάς τουλάχιστον των γλωσσών Αγγλικής, Γαλλικής 
ή Γερμανικής. 

3. Τα καθήκοντα του Γενικού Διευθυντού δύνανται να αντίθενται με 
απόφαση του Υπουργού Εθνικής Οικονομίας σε Διευθύνοντα Σύμβουλο 
μέλος του Διοικητικού Συμβουλίου του Οργανισμού, που θα πρέπει να 
έχει τα προσόντα της προηγουμένως παραγράφου 2 του παρόντος άρ¬ 
θρου. 

' Αρθρο 19. 

Αρμοδιότητες Γενικού Διευθυντή. 

1. Ο Γενικός Διευθυντής μεριμνά ιδία δια: 

α) Την εκπλήρωση του σκοπού, για τον οποίο συνεστήθη ο Οργανι¬ 
σμός. 

β) Την κατάρτιση του ετησίου προγράμματος μελετών, κατασκευών 

και συντηρήσεων, 

γ) Την κατάρτιση ετησίων και πολυετών προγραμμάτων επενδύ¬ 
σεων, υποδεικνύουν τις εγκεκριμένες ή προτεινόμενες πηγές χρηματοδο- 
τήσεώς των. 

• δ) Την σύνταξη δύο τουλάχιστον μήνες πριν από την έναρξη κάθε οι¬ 
κονομικού έτους, τόυ Προϋπολογισμού εσόδων και εξόδων του Οργανι¬ 
σμού. 

ε) Την κατάρτιση των αναγκαίων αναμορφώσεων και τροποποιή¬ 
σεων των προγραμμάτων και του ετησίου προϋπολογισμού εσόδων και 
εξόδων. 

στ) Την σύνταξη του ετησίου απολογισμού του Οργανισμού εντός 
τριών μηνών από της λήξεως εκάστου οικονομικού έτους. 

2. Επίσης ο Γενικός Διευθυντής ελέγχει την καθημερινή εργασία του 
Οργανισμού και ασκεί εποπτεία επί της διεξαγωγής των εργασιών εκά- 
στης υπηρεσίας του, έχει την Διοίκηση του προσωπικού και εισηγείται 
προς το Διοικητικό Συμβούλιο επί: 

α) αναθέσεως μελετών, εκτελέσεως έργων και προμηθειών κατά τις 
διατάξεις που εκάστοτε ισχύουν, 

β) κάθε εκποιήσεως ή εκμισθώσεως ακινήτων ή κινητών πραγμάτων 
που ανήκουν στον Οργανισμό, 

γ) εγέρσεως αγωγών ή παραιτήσεως από αυτές ή συμβιβασμού ή 
παραιτήσεως από άλλα ένδικα μέσα, 

8) συνάψεως δανείων, και 

ε) συμμετοχής φυσικών ή νομικών προσώπων ή οργανισμών τοπικής 
αυτοδιοικήσεως ή οργανισμών κοινής ωφελείας εις την δαπάνη κατα¬ 
σκευής έργων, τα οποία επιθυμούν να κατασκευάσει ο Οργανισμός κατά 
προτεραιότητα, όπως και επί των όρων της συμμετοχής αυτών. 

3. Ο Γενικός Διυθυντής έχει την μέριμνα και την ευθύνη εκτελέσεως 
των αποφάσεων του Διοικητικού Συμβουλίου του Οργανισμού, μετέχει 
δε άνευ ψήφου στις συνεδριάσεις του Διοικητικού Συμβουλίου, εισηγού- 
μενος τα προς συζήτηση θέματα. Εις τον Γ ενικό Διευθυντή δύναται να 
μεταβιβασθεί δια του οργανισμού εσωτερικής υπηρεσίας ή με ειδική 
απόφαση του Διοικητικού Συμβουλίου και ή αποφασιστική αρμοδιότης 
επί της εκτελέσεως συνήθους φύσεως έργων ή προμηθειών και αναλή- 
ψεως υποχρεώσεων, εφόσον ο ολική δαπάνη δεν υπερβαίνει ποσοστό 
2% του λειτουργικού προϋπολογισμού. 

4. Ο Οργανισμός αναλαμβάνει εγκύρως υποχρεώσεις και γενικά εκ¬ 
προσωπείται νομίμως δια τριών υπογραφών, εκ των οποίων η μία είναι 
του Γενικού Διευθυντή του Οργανισμού. Το Διοικητικό Συμβούλιο, απο¬ 
φασίζει σε ποιό αναθέτει το είδος και την έκταση αυτής της αρμοδιότη¬ 
τας, καθώς και τους αναπληρωτές τους. 

5. Μέχρι του διορισμού του Γενικού Διευθυντού του Οργανισμού, τα 
καθήκοντά του ασκεί ο οριζόμενος με απόφαση του Διοικητικού Συμ¬ 
βουλίου του Οργανισμού υπάλληλος του Οργανισμού ή αποσπασμένος 
σε αυτόν κατά τις διατάξεις της παραγράφου 6 του άρθρου 36 του ν. 
849/1978. 

6. Τον Γενικό Διευθυντή απόντα ή κωλυόμενο αναπληροί κατόπιν 
αποφάσεως του Διοικητικού Συμβουλίου, ένας από τους Συμβούλους ή 
ανώτερος υπάλληλος του Οργανισμού ή αποσπασμένος εις αυτόν. 

Άρθρον 20. 

Αποζημιώσεις μελών Συμβουλίων. 

Οι μετέχοντες στις συνεδριάσεις των κατά τις διατάξεις των άρθρων 
15 και 17 του παρόντος Διοικητικού Συμβουλίου και Τεχνικού Συμβου¬ 
λίου αντιστοίχως, δικαιούνται αποζημιώσεως, που καθορίζεται με από¬ 
φαση του Διοικητικού Συμβουλίου του Οργανισμού και εγκρίνεται με 
κοινή απόφαση των Τπουργών Εθνικής Οικονομίας και Οικονομικών, 
βάσει των διατάξεων που ισχύουν εκάστοτε. Δια τα μέλη τα μη έχοντα 
την δημοσιοϋπαλληλική ιδιότητα, η αποζημίωσις εκάστου ορίζεται ίση 
προς το 1/25 του βασικού μισθού του β' βαθμού των ειδικών θέσεων 
(Εθ). 

ΚΕΦΑΛΑΙΟ Ε'. 

Περιουσία - Πόροι - Χρηματοδοτήσεις. 

, Άρθρο 21. 

Περιουσία. 

Εις την περιουσία του Οργανισμού ανήκουν τα επί τη βάσει μελε¬ 
τών που έχουν εγκριθεί ή που θα εγκριθούν έργα που θα εκτελεσθούν 
στην περιοχή αρμοδιότητος του Οργανισμού, εκτός από αυτά που θα 
χάρακτηρισθούν ως εκ της φύσεώς των περιουσία του Δημοσίου με 
κοινή απόφαση των Τπουργών που εποπτεύουν τον Οργανισμό. Για τα 
τελευταία αυτά έργα η εκμετάλλευσή τους επαφίεται στον Οργανισμό. 


Άρθρο 22. 

1. Δια την πραγματοποίηση των σκοπών του ο Οργανισμός χρημα¬ 
τοδοτείται: 

α) εξ ιδίων κεφαλαίων 

β) εκ δανείων συναπτομένων με πιστωτικά ιδρύματα του εσωτερικού 
και εξωτερικού 

γ) από κεφάλαια που προέρχονται από την έκδοση ομολογιακών δα¬ 
νείων 

δ) από την συμμετοχή των ωφελούμενων 

ε) από τον κρατικό προϋπολογισμό με επιχορήγηση ή δανειοδό- 
τηση 

στ) από δωρεές, παραχωρήσεις ή κληροδοτήματα 
ζ) από την πώληση περιουσιακών στοιχείων ή από την εκμίσθωση 
ακινήτων του Οργανισμού 

η) από τους ίδιους πόρους του Οργανισμού; Ως πόροι του Οργανι¬ 
σμού νοούνται τα έσοδα από την εκμετάλλευση των κατασκευαζομένων 
από αυτόν έργων όπως και τα πάσης φύσεως λοιπά έσοδα 
θ) από πιστώσεις της Ευρωπαϊκής Οικονομικής Κοινότητας. 

2. Κατά την ψήφιση του ετησίου προϋπολογισμού εσόδων και εξόδων 
επιμερίζονται οι δαπάνες του Οργανισμού σε δαπάνες εκπονήσεως και 
έποπτείας μελετών, σε δαπάνες κατασκευής, επιβλέψεως και παραλα¬ 
βήν έργων, σε δαπάνες λειτουργίας και συντηρήσεως έργων και γενι¬ 
κώς σε δαπάνες διοικήσεως. Βάσει του επιμερισμού αυτού επιβαρύνο¬ 
νται αντιστοίχους και αναλόγως τού ποσοστού συμμετοχής των οι κατά 
περίπτωση πηγές χρηματοδοτήσεως. 

Άρθρο 23.-· 

Έργα - Προμήθειες. 

1. Τα έργα, η συντήρησις και λειτουργία αυτών όπως και οι απαιτού¬ 
σες προμήθειες εκτελούνται από τον Οργανισμό. Η σύνταξη, θεώρηση 
και έγκριση των μελετών, η εκτέλεση των έργων και η διενέργεια προ¬ 
μηθειών διέποντάί από τις ισχύουσες για κάθε περίπτωση διατάξεις του 
Δημοσίου, μεταβιβαζομένων των αρμοδιοτήτων των οικείων Υπουρ¬ 
γείων ή λοιπών φορέων εις το Διοικητικό Συμβούλιο. 

2. Ειδικώς δια την εφαρμογή των διατάξεων του ν. 1418/1984 και 
των Προεδρικών Διαταγμάτων τα οποία εκδίδοντάι σε εκτέλεσή του για 
τα έργα που εκτελούνται από τον Οργανισμό ορίζονται τά ακόλουθα: 

α) Κύριος του έργου κατά την έννοιαν τόυ ν/1418/1984 και των 
εκτελεστικών αυτού διαταγμάτων για τα έργα που εκτελούνται από τον 
Οργανισμό, είναι ο Οργανισμός. 'Ά'' 

Αρμόδιοι για τη λήψη αποφάσεων, για τα έργα αυτά είναι το Διοικη¬ 
τικό Συμβούλιο, ο Γ ενικός Διευθυντής ή τα εξουσιοδοτημένα όργανα, 
σύμφωνα με τις οργανωτικές διατάξεις του Οργανισμού και όπως ειδι¬ 
κότερα ορίζεται στα επόμενα. 

β) «Διευθύνουσα Υπηρεσία» ή «Επιβλέπόυοα Υπηρεσία» είναι η αρμό¬ 
δια Τεχνική Υπηρεσία του Οργανισμού σύμφωνα με τις οργανωτικές 
διατάξεις που ισχύουν κάθε φορά. 

γ) «Προϊστάμενη Αρχή» ή «Εποπτεύουσα Αρχή» είναι το Διοικητικό 
Συμβούλιο ή ο Γενικός Διευθυντής, ανάλογα με το ύψος της προϋπολο- 
γιζομένης δαπάνης σύμφωνα με τις οργανωτικές διατάξεις του Οργανι¬ 
σμού. * 

δ) Ως επιβλέποντες ορίζονται υπάλληλοι του Οργανισμού ή ιδιώτες 
στους οποίους ανατίθεται η επίβλεψη" έργου ή μελέτης επ’ αμοιβή δια 
συμβάσεως. 

ε) Αρμόδιο Τεχνικό Συμβούλιο είναι το Τεχνικό Συμβούλιο του Ορ* 
γανισμού. 

στ) Στις αιτήσεις θεραπείας που ασκούνται σύμφωνα με τις διατάξεις 
του άρθρου 12 του ν. 1418/1984 αποφασίζει ο Υπουργός Περιβάλλο¬ 
ντος, Χωροταξίας και Δημοσίων Έργων μετά γνώμη του Τεχνικού 
Συμβουλίου της Κεντρικής Υπηρεσίας της Γενικής Γραμματείας Δημο¬ 
σίων Εργων. Οι αιτήσεις θεραπείας κοινοποιούνται υποχρεωτικώς εις 
τον Οργανισμό εντός των νομίμων προθεσμιών. 

ζ) Η διακήρυξη και δ ξαγωγή διεθνών οργανισμών για έργα που 
αφορά το παρόν διάταγμα, εγκρίνονται από το διοικητικό συμβούλιο του 
Οργανισμού. 

η) Καθήκοντα συμβούλου εις αλλοδαπό φυσικό ή νομικό πρόσωπο 
για συγκεκριμένα έργα εξαιρετικής σπουδαιότητος, αρμοδιότητος του 
Οργανισμού, δύνανται να ανατίθενται με απόφαση του Διοικητικού Συμ¬ 
βουλίου του Οργανισμού που θα εγκρίνεται με απόφαση του Υπουργού 
Εθνικής Οικονομίας. 

Ο 'Οπου επιτρέπονται παρεκκλίσεις από τις κείμενες διατάξεις για τη 



912 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


μελέτη και κατασκευή έργων του Οργανισμού, εγκρίνονται από το Τε¬ 
χνικό Συμβούλιο του Οργανισμού μετά γνώμη του Τεχνικού Συμβου¬ 
λίου. 

ια) Πρότυπα συμβατικά τεύχη, που δεν καλύπτονται από αντίστοιχα 
της Γενικής Γραμματείας Δημοσίων Έργων του Υπουργείου Περιβάλ¬ 
λοντος, Χωροταξίας και Δημοσίων Έργων, εγκρίνονται με κοινή από¬ 
φαση των Υπουργών Εθνικής Οικονομίας και Περιβάλλοντος, Χωροτα¬ 
ξίας και Δημοσίων Έργων μετά από εισήγηση του Διοικητικού Συμβου¬ 
λίου του Οργανισμού. 

ιβ) Η έγκριση μελετών και συγκριτικών πινάκων, η κατακύρωση δη¬ 
μοπρασιών, όπως και κάθε άλλη, ανωτέρα του ποσού των 5.000.000 
δραχμών γίνονται δι’ αποφάσεως του Διοικητικού Συμβουλίου, δυναμέ- 
νου να εξουσιοδοτήσει προς τούτο τον Γενικό Διευθυντή μεταβιβαζόμε¬ 
νων τούτων με ειδικές αποφάσεις της παραγράφου 3 του άρθρου 19 του 
παρόντος. 

ιγ) Σε όλες τις λοιπές περιπτώσεις κατά τις οποίες προβλέπεται από 
την κείμενη νομοθεσία γνωμοδότηση Τεχνικού Συμβουλίου του Δημο¬ 
σίου ή άλλου φορέως αυτή παρέχεται από το Τεχνικό Συμβούλιο του 
Οργανισμού. 

ιδ) Τα θέματα που δεν ρυθμίζονται ειδικά με τις διατάξεις του παρό¬ 
ντος διέπονται από το ν. 1418/1984 και τα Προεδρικά Διατάγματα 
και τις κανονιστικές αποφάσεις που εκδίδονται κατ’ εξουσιοδότησή του. 

3. Προκειμένου περί έργων εγγείου βελτιώσεως οι αρμοδιότητες συ- 
ντηρήσεως, λειτουργίας και διοικήσεως των έργων Α και Β τάξεως ανή¬ 
κουν αντίστοιχα στους Γενικούς Οργανισμούς Εγγείων Βελτιώσεων και 
Τοπικούς Οργανισμούς Εγγείων Βελτιώσεων της περιοχής των Ιργων 
που εκτελούνται σήμερα ή που πρόκειται να συσταθούν, σύμφωνα με τις 
διατάξεις του ν. 3881/1958. 

ΚΕΦΑΛΑΙΟΝ ΣΓ. 

Ισολογισμός - Διανομή κερδών. 

Άρθρο 24. 

Εταιρική χρήσις - Ισολογισμός. 

1. Η εταιρική χρήσις είναι δωδεκαμήνου διάρκειας, αρχομένη την 
πρώτη (1η) Ιανουάριου και λήγει την τριακοστή πρώτη (31η) Δεκεμ¬ 
βρίου κάθε χρόνου. Η πρώτη εταιρική χρήσις αρχίζει από την δημο¬ 
σίευση του παρόντος και λήγει την 3ίη Δεκεμβρίου 19.... 

2. Εις το τέλος εκάστης εταρικής χρήσεως, το Διοικητικό Συμβούλιο 
κλείνει τους λογαρισμούς, συντάσσει λεπτομερή απογραφή της περιου¬ 
σίας του Οργανισμού και καταρτίζει ετήσιο ισολογισμό, σύμφωνα με τις 
εκάστοτε ισχύουσες διατάξεις. Ο Ισολογισμός υποβάλλεται για έγκριση 
στην τακτική Γενική Συνέλευση, συνοδευόμενος από επεξηγηματική έκ¬ 
θεση του Διοικητικού Συμβουλίου στην οποία αναφέρονται όλα τα στοι¬ 
χεία του Ενεργητικού και Παθητικού, όπως και τα στοιχεία του λογα¬ 
ριασμού αποτελεσμάτων, όσο το δυνατό αναλυτικώτερα και από πιστο¬ 
ποιητικό των Ελεγκτών - Ορκωτών Λογιστών. Κατά μήνα Ιούλιο κάθε 
χρόνου συντάσσεται από το Διοικητικό Συμβούλιο έκθεση επί της προό¬ 
δου των εργασιών του Οργανισμού κατά το Α’ εξάμηνο του έτους που 
διέρρεοσε, ανά ένα αντίγραφο της οποίας υποβάλλεται στους Υπουργούς 
Εθνικής Οικονομίας, Οικονομικών και ΠΕ.ΧΩ.Δ.Ε. 

3. Ο ισολογισμός και το πιστοποιητικό των Ορκωτών Λογιστών που 
τον συνοδεύει, δημοσιεύονται σύμφωνα με όσα ορίζονται από το άρθρο 
43β, παράγραφος 5 του Κ.Ν. 2190/1920 όπως αυτό προαετέθη με το 
άρθρον 36 του Π.Δ. 409/1986 (Α' 191). 

4. Για να ληφθεί από την Γενική Συνέλευση εγκύσως απόφαση επί 
του εγκεκριμένου από το Διοικητικό Συμβούλιο Ισολογισμού, αυτός 
πρέπει να έχει ελεγχθεί από τος Ελεγκτές του Οργανισμού και να έχει 
θεωρηθεί ειδικά από: 

α) Τον Πρόεδρο του Διοικητικού Συμβουλίου. 

β) Ένα μέλος του Διοικητικού Συμβουλίου, οριζόμενο από αυτό, και 

γ) Τον Προϊστάμενο της υπηρεσίας στην οποία υπάγεται το Λογιστή¬ 
ριο του Οργανισμού, υποχρεουμένων αυτών, εάν διαφωνούν ως προς 
τον τρόπο καταρτίσεώς του εξ απόψεως νομιμότητος, να εκθέτουν στή 
Γενική Συνέλευση εγγράφως τις αντιρρήσεις τους. 

Άρθρο 25 

Καθαρά κέρδη και διάθεση αυτών 

Καθαρά κέρδη του Οργανισμού είναι αυτά που προκύπτουν μετά την εκ 
των πραγματοποιηθέντων ακαθαρίστων κερδών αφαίρεσιν παντός εξό¬ 
δου, πάσης ζημίας, των κατά νόμον αποσβέσεων, των τοκοχρεωλυσιών 
δανείων και παντός άλλου βάρους, κατανέμονται δε ως ακολούθως: 

α) Πέντε τοις εκατόν (5%) των καθαρών κερδών αφαιρείται προς 
σχηματισμό τακτικού αποθεματικού. Η κράτηση αυτή παύει να είναι 


υποχρεωτική αμέσως μόλις το αποθεματικό καλύψει ποσό ίσο προς το 
μισό του εταιρικού κεφαλαίου. 

Εάν όμως αυτό μειωθεί από οιονδήποτε λόγο, η κράτηση επαναλαμ¬ 
βάνεται μέχρι το ίδιο όριο. 

β) Ποσοστό τουλάχιστο ίσο προς έξι τοις εκατόν (6%) επί του κατα¬ 
βεβλημένου εταιρικού κεφαλαίου διατίθεται δια την καταβολή πρώτου 
μερίσματος. 

γ) Τα υπόλοιπα καθαρά κέρδη διατίθενται, κατόπιν αποφάσεως της 
Γενικής Συνελεύσεως, είτε προς διανομή προσθέτου μερίσματος, είτε 
προς σχηματισμό εκτάκτου αποθεματικού, είτε προς μεταφορά εις νέον. 

Εις τον Υπουργό Εθνικής Οικονομίας, αναθέτουμε τη δημοσίευση 
. και εκτέλεση του παρόντος Διατάγματος. , 

Αθήνα, 27 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΑΙ ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΚΩΝΣΤΑΝΤΙΝΟΣ ΚΥΡ. ΜΗΤΣΟΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

ΠΑΝ. ΔΕΛΗΜΗΤΣΟΣ ΜΙΧ. ΠΑΠΑΚΩΝΣΤΑΝΤΙΝΟΥ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΑΝ ΕΥ ΧΑΡΤΟΦΥΛΑΚΙΟΥ 

ΣΤ. ΜΑΝΟΣ ΓΙΑΝΝΗΣ ΚΕΦΑΛΟΓΙΑΝΝΗΣ 

Σύσταση Τμημάτων Μηχανογράφησης και θέσεων σε Ασφαλιστικούς 
* Οργανισμούς 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 5 του άρθρου 24 του ν. 1558/1985 «Κυβέρνησή και 
Κυβερνητικά Όργανα» (ΦΕΚ 137/Α/1985). 

β) του ν. 1586/1986 «Βαθμολογική διάρθρωση των θέσεων του Δη¬ 
μοσίου, νομικών προσώπων δημοσίου δικαίου και των Οργανισμών Το¬ 
πικής Αυτοδιοίκησης και άλλες διατάξεις» (ΦΕΚ 37/Α/1986) και 
ιδιαίτερα της παρ. 10 του άρθρου 9. 

γ) του άρθρου 17 παρ. 1 του ν. 1320/1983 «Πρόσληψη στο δημόσιο 
τομέα και άλλες διατάξεις» (ΦΕΚ 6/Α/1983). 

2. Την Υ1140/1051173/1390/0001/9.7.1990 Απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών (ΦΕΚ 
420/Β/10.7.1990). 

3. Την αρ. 101/1991 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Προεδρίας της Κυβέρνησης, 
Υγείας, Πρόνοιας και Κοινωνικών Ασφαλίσεων και του Υφυπουργού. 
Οικονομικών, αποφασίζουμε: 

Άρθρο 1 

Τμήμα Μηχανογράφησης - Αρμοδιότητες 

Στα Ταμεία α) Επικουρικής Ασφαλίσεως Προσωπικού ΕΥΔΑΠ, β) 
Πρόνοιας Υπαλλήλων ΟΛΠ, γ) Επικουρικής Ασφάλισης, Πρόνοιας και 
Ασθένειας Λιμενεργατών Πειραιώς, δ) Επικουρικής Ασφαλίσεως Χημι¬ 
κών, ε) Συντάξεων Προσωπικού Εφημερίδων Αθηνών - Θεσσαλονίκης 
και στ) Πρόνοιας Εργοληπτών Δημοσίων Έργων, συνιατώνται Τμή¬ 
ματα Μηχανογράφησης με τις εξής αρμοδιότητες: 

α) Μέριμνα για την επεξεργασία στοιχείων και μηχανογράφησης 
όλων των εργασιών του Ταμείου. 

β) Επιμέλεια της ανάλυσης και σχεδιασμός των υπό μηχανογράφηση 
εργασιών. 

γ) Κατάρτιση σχετικών προγραμμάτων. 

δ) Μέριμνα για την κωδικοποίηση υπηρεσιακών στοιχείων, όπου πα- 
ρίσταται ανάγκη. 

ε) Τήρηση, ενημέρωση και ταξινόμηση του μηχανογραφικού αρ¬ 
χείου. 

στ) Η καλή λειτουργία, εκμετάλλευση και συντήρηση του εξοπλι- 

βμού, η προετοιμασία δεδομένων, ο έλεγχος εισόδου - εξόδου και η 
ασφάλεια του όλου συστήματος. 

Άρθρο 2 

Σύσταση Κλάδων και θέσεων 

α) Στο Ταμείο Επικουρικής Ασφαλίσεως Προσωπικού ΕΤΔΑΠ συνι- 
στώνται οι εξής Κλάδοι και θέσεις: 

- Κλάδος ΤΕ Πληροφορικής (ειδικότητας Πληροφορικής) της κατη¬ 
γορίας ΤΕ, θέση: μία (1). 

- Κλάδος ΔΕ Προσωπικού Η/Τ (ειδικότητας χειριστών διατρητικών 
μηχανών) της κατηγορίας ΔΕ, θέσεις τρεις (3). 

β) Στο Ταμείο Πρόνοιας Υπαλλήλων Ο.ΛΠ. συνιστώνται οι εξής 
Κλάδοι και θέσεις: 

- Κλάδος ΤΕ Πληροφορικής (ειδικότητας Πληροφορικής) της κατη¬ 
γορίας ΤΕ, θέση: μία (1). 

- Κλάδος ΔΕ Προσωπικού Η/Υ (ειδικότητας χειριστών διατρητικών 
μηχανών) της κατηγορίας ΔΕ, θέσεις: δύο (2). 

γ) Στο Ταμείο Επικουρικής Ασφάλισης Πρόνοιας και Ασθένειας Λι¬ 
μενεργατών Πειραιώς συνιστώνται οι εξής Κλάδοι και θέσεις: 

- Κλάδος ΠΕ Πληροφορικής (ειδικότητας επιστημών των υπολογι¬ 
στών) της κατηγορίας ΠΕ, θέση μία (1). 

- Κλάδος ΤΕ Πληροφορικής (ειδικότητας Πληροφορικής) της κατη¬ 
γορίας ΤΕ, θέση μία (1). 

- Κλάδος ΔΕ Προσωπικού Η/Υ (ειδικότητας χειριστών διατρητικών 
μηχανών) της κατηγορίας ΔΕ, θέσεις έξι (6). 

δ) Στο Ταμείο Επικουρικής Ασφαλίσεως Χημικών, συνιστώνται οι 
εξής Κλάδοι και θέσεις: 

- Κλάδος ΠΕ Πληροφορικής (ειδικότητας επιστήμης των υπολογι¬ 
στών) της κατηγορίας ΠΕ, θέση μία (1). 

- Κλάδος ΤΕ Πληροφορικής (ειδικότητας Πληροφορικής) τής κατη¬ 
γορίας ΤΕ, θέση μία (1). 

- Κλάδος ΔΕ Προσωπικού Η/Υ (ειδικότητας χειριστών διατρητικών 
μηχανών) της κατηγορίας ΔΕ, θέσεις τέσσερις (4). 

ε) Στο Ταμείο Συντάξεων Προσωπικού Εφημερίδων Αθηνών - Θεσ¬ 
σαλονίκης, συνιστώνται οι εξής Κλάδοι και θέσεις: 

- Κλάδος ΤΕ Πληροφορικής (ειδικότητας Πληροφορικής) της κατη¬ 
γορίας ΤΕ, θέση μία (1). 

- Κλάδος ΔΕ Προσωπικού Η/Υ (ειδικότητας Χειριστών διατρητι- 
κών μηχανών) της κατηγορίας ΔΕ, θέσεις τρεις (3). 

στ) Στο Ταμείο Πρόνοιας Εργοληπτών Δημοσίων Έργων, συνιστώνται 
οι εξής Κλάδοι και θέσεις: 

- Κλάδος ΤΕ Πληροφορικής (ειδικότητας Πληροφορικής) της κατη¬ 
γορίας ΤΕ, θέση μία (1). 

- Κλάδος ΔΕ Προσωπικού Η/Υ (ειδικότητας Χειριστών διατρητι- 
κών μηχανών) της κατηγορίας ΔΕ, θέσεις τρεις (3). 

Προσόντα διορισμού για την πλήρωση των πιο πάνω θέσεων, ορίζο¬ 
νται τα προβλεπόμενα στα άρθρα 4, 11 και 18 του Π.Δ/γματος 194/ 
1988 (ΦΕΚ 84/Α/1988). 

Στα πιο πάνω Τμήματα, προΐσταται υπάλληλος του Κλάδου ΠΕ 
Πληροφορικής ή ΤΕ Πληροφορικής ή ΔΕ Προσωπικού Η/Υ. 


Άρθρο 3 

Σύσταση θέσεων του Κλάδου ΔΕ Προσωπικού Η/Υ 
(ειδικότητας χειριστών διατρητικών μηχανών) 
της κατηγορίας ΔΕ 

I. α) Στο Ταμείο Επικουρικής Ασφάλισης Ηλεκτροτεχνιτών Ελλάδος 
συνιστώνται έξι (6) θέσεις τού Κλάδου ΔΕ Προσωπικού Η/Υ, (ειδικότη¬ 
τας χειριστών διατρητικών μηχανών) της κατηγορίας ΔΕ. 

β) Στο Ταμείο Νομικών συνιστάται Κλάδος ΔΕ Προσωπικού Η/Υ 
(ειδικότητας χειριστών διατρητικών μηχανών) της κατηγορίας ΔΕ και 
δώδεκα (12) θέσεις του εν λόγω Κλάδου. 

γ) Στο Ταμείο Αρωγής Υπαλλήλων Υπουργείου Εθνικής Παιδείας 
και θρησκευμάτων συνιστώνται δέκα πέντε (15) θέσεις του Κλάδου ΔΕ 
Προσωπικού Η/Υ (ειδικότητας χειριστών διατρητικών μηχανών) της 
κατηγορίας ΔΕ και 

δ) Στο Ταμείο Ασφαλίσεως Δημοτικών και Κοινοτικών Υπαλλήλων 
συνιστώνται επτά (7) θέσεις του Κλάδου ΔΕ Προσωπικού Η/Υ (ειδικό¬ 
τητας χειριστών διατρητικών μηχανών) της κατηγορίας ΔΕ. 

II. Προσόντα διορισμού για την πλήρωση των πιο πάνω θέσεων, ορί¬ 
ζονται τα προβλεπόμενα στο άρθρο 18 του Π.Δ/γματος 194/1988 
(ΦΕΚ 84/Α/1988) 

Στην Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 20 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

.· ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΜΙΛΤΕΒΕΡΤ Π. ΔΕΑΗΜΗΤΣΟΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Μ. ΓΙΑΝΝΑΚΟΥ 

-♦- 

ΑΝΑ ΚΟΙΝΩΣ ΕΙΣ 

Αριθ. Φ.0546/13/ΑΣ 167/Μ.3547 (3) 

Ανακοίνωση για τη θέση σε ισχύ της Σύμβασης για την προσχώρηση 

της Ελληνικής Δημοκρατίας στη Σύμβαση για τό εφαρμοστέο δίκαιο 

στις συμβατικές ενοχές (Λουξεμβούργο, 10.4.1984). 

Το Υπουργείο Εξωτερικών ανακοινώνει, ότι η Σύμβαση για την προ¬ 
σχώρηση της Ελληνικής Δημοκρατίας στη Σύμβαση για το εφαρμοστέο 
δίκαιο στις συμβατικές ενοχές, (Ρώμη, 19.6.1980) η οποία υπογρά¬ 
φηκε στο Λουξεμβούργο στις 10 Απριλίου 1984 και κυρώθηκε με τον 
υπ’ αριθ. 1792/1988 Νόμο που δημοσιεύθηκε στο υπ’ αριθ. 142 
Φύλλο της Εφημερίδας της Κυβερνήσεως Τεύχος Α της 24 Ιουνίου 
1988, θα τεθεί διεθνώς καιχος προς τη Χώρας μας, σε ισχύ, σύμφωνα 
με τη διάταξη του άρθρου 4 παρ. 1 αυτής, την 1η Απριλίου 1991. 

Αθήνα, 27 Μαρτίου 1991 

Με εντολή Υπουργού 
Ο Προϊστάμενος 

της Ειδικής Νομικής Υπηρεσίας κ.α.α 
ΘΕΟΔΩΡΟΣ ΧΑΛΚΙΟΠΟΥΛΟΣ 
Ειδικός Νομικός Σύμβουλος Β' 


_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

• 

Οι Υπηρεσίες του ΕΘΝΙΚΟν ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤΘΒ 


λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ. : 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


α 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου {δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


10.000 

Δρχ. 

500 

19.000 

» 

950 

6.000 

» 

300 

18.000 

» 

900 

12.000 

» 

600 

6.000 

» 

300 

3.000 

» 

150 

6.000 

» ’ 

300 

1.500 

» 

75 

40.000 

» 

2.000 

85.000 

» 

4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























